OpenLLM-France/wikimedia huggingface dataset:
# Assemblea Nacional d'Ucraïna - Autodefensa d'Ucraïna

L'Assemblea Nacional d'Ucraïna - Autodefsa d'Ucraïna (ucraïnès: Українська Національна Асамблея-Українська Народна Самооборона, УНА-УНСО, UNA-UNSO) és una organització política ucraïnesa. L'UNA-UNSO sol ser considerada una organització nacionalista d'extrema dreta tant a Ucraïna com a nivell internacional.
L'Assemblea Nacional d'Ucraïna (en ucraïnès УНА, UNA) va actuar com el braç polític legal de l'organització, però el 22 de maig de 2014, es van fusionar ucraïnès: УНА el Pravy Sektor, mentre que l'UNA-UNSO continua operant de forma independent. Segons Andreas Umland i Anton Shekhovtsov, la UNSD va ser creada en 1991 com una "formació tripulada per membres de la UNA que havien servit en les forces armades soviètiques per enfrontar el Comitè Estatal per a l'Estat d'Emergència".

## Referències

* ↑ Wilson, Andrew. Ukraine's Orange Revolution. Yale University Press, 2005, p. x.
* ↑ Ramet, Sabrina P. Nihil Obstat: Religion, Politics, and Social Change in East-Central Europe and Russia. Duke University Press, 1998, p. 257.
* 1 2 3 Right Sector registered as official party, Interfax-Ukraine (22 de mayo de 2014)
* ↑ Shukhevych re-elected as UNA-UNSO leader, Kyiv Post (30 de junio de 2010)
* ↑ «UNA-UNSO Official party web page». Arxivat de l'original el 2014-11-15. [Consulta: 18 abril 2021].
* ↑ Singh, Anita Inder. Democracy, Ethnic Diversity, and Security in Post-Communist Europe. Greenwood, 2001, p. 114.
* ↑ Dymerskaya-Tsigelman, Liudmila; Finberg, Leonid «Antisemitism of the Ukrainian Radical Nationalists: Ideology and Policy». Analysis of Current Trends in Antisemitism. Vidal Sassoon International Center for the Study of Antisemitism, 1999.
* ↑ Umland, Andreas; Shekhovtsov, Anton «Ultraright Party Politics in Post-Soviet Ukraine and the Puzzle of the Electoral Marginalism of Ukrainian Ultranationalists in 1994–2009». Russian Politics and Law, 51, 5, 01-09-2013, pàg. 33-58. DOI: 10.2753/RUP1061-1940510502.
# Assemblea Nacional Assíria

Assemblea Nacional Assíria és un grup polític assiri format per prendre part a les eleccions del gener 2005. L'havien d'integrar el Partit Democràtic de Bet Nahrain de Romeo Hakkari i el Congrés Nacional Assiri de Sargon Dadesho, però el primer va optar per anar en la llista de l'Aliança Democràtica i Patriòtica del Kurdistan. Amb els dissidents disconformes amb aquesta situació es va formar el Partit Democràtic d'Assíria-Bet Nahrain que es va unir en coalició al Congrés Nacional Assiri en l'anomenat inicialment Grup Nacional Assiri i després Assemblea Nacional Assíria. Els resultats no foren bons. L'Assemblea Nacional Assíria va operar com a partit des de l'1 d'abril del 2006 i tenia alguna activitat el 2007. Actualment (2010) té poca activitat fora de Califòrnia, però manté una pàgina web a Internet.

## Bandera

Panels rectangulars amb un símbol central i inscripcions foren utilitzats com a distintiu electoral a manera de bandera. La inscripció semicircular vermella sobre era el nom del grup en àrab i la de sota la mateixa en siríac; sota d'aquesta seguia el nom en anglès en lletres més grans; i sota, pla, el número de la llista (139). El símbol central era l'estrella i no pas l'emblema del partit.
# Aterno

L'Aterno és un riu a la regió dels Abruços a Itàlia. Neix al nord de Montereale al vessant meridional de la serra dels Monti della Laga a una altitud de circa 1100 m. Al municipi de Popoli s'uneix amb el Sagitario i des d'aleshores pren el nom de Pescara. L'Aterno-Pescara és considerat com un sol riu. El primer esment per al nom del curs inferior Piscarius fluvius ja data del segle vii. Després de Popolo el Pescara es divideix en dos branques prop de Monticchio: l'Aterno i el Fossa (de 9 km), que voregen el monte Cerro; es retroben a Vila Sant'Angelo. El riu corre llavors fins a la mar. Rep per l'esquerra els torrents Rajale i Riano i per la dreta els torrents Mandragone i Raio. Al curs inferior s'han construït tres centrals hidorelèctriques. El darrere tram a la ciutat de Pescara, prop de la desembocadura al mar Adriàtic és navegable.
El seu nom antic era Aternus (en llati) o Ἄτερνος (en grec). Estrabó diu que neix als voltants de la ciutat d'Amiternum i passa pels territoris dels vestins. Quan arriba prop de Corfinium descriu un angle quasi recte i canvia de direcció i segueix recte fins a la mar Adriàtica, just sota les muralles d'Aternitum. A la part final del riu, segons Estrabó, es trobava la frontera entre els vestins i els marruquins, afirmació certa, encara que Plini el Vell i Claudi Ptolemeu diuen que el territori dels frentans arribava fins aquest riu. L'emperador Claudi va fer passar la via Valèria des de Corfinium, seguint el curs del riu, fins al mar. Estrabó també diu que vora Corfinium hi havia un pont que tenia importància estratègica, i a la Segona Guerra Civil Romana Luci Domici Aenobarb el va ocupar en un intent d'aturar l'ofensiva de Juli Cèsar.

## Referències

* ↑ «Aterno». A: Enciclopèdia Treccani (en italià). Edició en línia. Roma: Istituto della Enciclopedia Italiana [Consulta: 24 febrer 2019].
* 1 2 Bunbury, Edward Herbert. «Aternus». A: William Smith. Dictionary of Greek and Roman Geography, illustrated by numerous engravings on wood. Londres: Walton and Maberly & John Murray, 1854.
* ↑ Almagià, Roberto. «Pescara». A: Enciclopedia Italiana (en italià), 1935.

## Bibliografia

* Ghisetti Giavarina, Adriano; Di Felice,, Pierlisa; Giancristofaro, Lia; Crognale, Claudia; Diodati, Maurizia; Di Sipio, Tino Fortunato. Aterno-Pescara: il mistero del fiume (llibre i CD) (en italià). L'Aquila: Edizioni Textus, 2018.
# Autarquia del pla

L'autarquia del pla és una tècnica cinematogràfica típica del model de representació primitiu. Gràcies a aquesta tècnica primerenca i pionera, cada pla és relativament independent del seu predecessor i antecessor, és a dir, tota acció se situa dins del quadre, ja que el fora de camp encara no s'havia introduït, cosa que patentaria l'Escola de Brighton, oferint una continuïtat en funció del que sol·liciti el metratge.
L'autarquia del pla es caracteritza per un posicionament frontal i horitzontal de la càmera, normalment per il·lustrat un pla general on es desenvolupa l'acció. Filmacions com The Great Train Robbery, considerat el primer Western de la història, estrenat el 1903, començarien a emprar plans detall i a posar la càmera en moviment per alliberar-la i dotar a la narració d'unes constants més dinàmiques.
Dit d'una altra manera, aquesta tècnica empra un pla ampli que cobreix la totalitat de l'escenografia, amb un teló de fons pintat davant del qual els actors es desplacen horitzontalment i en una posició allunyada de la càmera, sense que l'observessin. La qüestió de la perspectiva i la profunditat de camp començarien a ser fruit de la parla arran d'aquest model de representació primitiu, ja que per exemple, els germans Lumière ja n'introdugueren a l'Arribada d'un tren a l'estació (1896).
L'autarquia del pla fou influenciada per la pintura i després per la fotografia, creant un espaitemps d'elements simultanis sense jerarquització i amb una linealització narrativa simple.
En el moment en el qual la successió de plans atorgués un ràcord ja estaríem parlant d'un mode de representació institucional, ja que a Anglaterra es parlava que l'autarquia del pla produïa una exterioritat, és a dir, una confusió perceptiva en la posada en escena que feia perdre el fil narratiu.

## Referències

* 1 2 Mariana. «leyendocine: El concepto del Modo de Representación Primitivo», 24-04-2008. [Consulta: 14 desembre 2018].
* 1 2 3 4 Octubre, Yiskely Zambrano En 11; Dijo, 2014 En 17:43. «Modo de Representación Primitivo | Cátedra "Historia del Cine". Dpto. "Cine y TV", Facultad de Artes, Universidad Nacional de Córdoba. ISSN 2422-6327» (en castellà). [Consulta: 14 desembre 2018].
# Atka (illa)

Atka Island; en aleutià Atx̂ax̂) és l'illa més gran del subgrup de les illes Andreanof, a les illes Aleutianes, Alaska. Es troba uns 80 quilòmetres a l'est de l'illa d'Adak. Fa uns 100 quilòmetres de llarg per entre 3 i 32 quilòmetres d'ample, amb una superfície de 1.048 km², cosa que la situa en la 22a illa més gran dels Estats Units. Al nord-est de l'illa hi ha el volcà Korovin, que s'alça fins als 1.533 metres, mentre al sud hi ha el Mont Sergief, de 560 metres. Oglodak és una illa que es troba a 5,5 quilòmetres del cap Kigun, el punt més occidental d'Atka.
La ciutat d'Atka es troba al costat est de l'illa. En el cens de població del 2000 s'indicava que a l'illa hi vivien 95 persones, quasi totes elles a la vila d'Atka.
El 5 de desembre de 2008, el president George W. Bush inaugurà un Monument Nacional en commemoració dels fets que van tenir lloc a l'illa durant la Segona Guerra Mundial.

## Referències

* ↑ 1398440 U.S. Geological Survey Geographic Names Information System: Atka Island (en anglès)
* ↑ Bergsland, K. Aleut Dictionary. Fairbanks: Alaska Native Language Center, 1994.
* ↑ Atka Island: Blocks 1085 thru 1100 and Block 1103, Census Tract 1, Aleutians West Census Area, Alaska Arxivat 2011-06-07 a Wayback Machine. United States Census Bureau
* ↑ Walter, Eugene; Katherine Clark (2002). "The Arctic Circle". Milking the Moon: A Southerner's Story of Life on This Planet. New York: Three Rivers Press. ISBN 0-609-80965-2
# Atka (Rússia)

Atka - Атка (rus) - és un possiólok (població) de l'óblast de Magadan, a Rússia, que el 2019 tenia 309 habitants.

## Referències

* ↑ Leóntiev, V. V.; Nóvikova, K. A.. Menovxikov, G. A. (editor). Toponimítxeski slovar Severo-Vostoka SSSR (en rus). Delegació de l'Extrem Orient de l'Acadèmia Russa de les Ciències, 1989, p. 76-77. ISBN 5-7581-0044-7.
# Atlético Clube Paranavaí

L'Atlético Clube Paranavaí és un club de futbol brasiler de la ciutat de Paranavaí a l'estat de Paranà.

## Història

El club va ser fundat el 14 de març de 1946. El 1967 guanyà la segona divisió estatal. El 2007 guanyà la Primera Divisió estatal en derrotar el Paraná a la final.

## Palmarès

* Campionat paranaense:
** 2007
* Campionat paranaense de Segona Divisió:
** 1967, 1983, 1992

## Referències

* ↑ «Atlético Clube Paranavaí». Arquivo de Clubes. Arxivat de l'original el 2007-09-13. [Consulta: 5 octubre 2007].
* ↑ «Paraná - Segunda Divisão 1967». RSSSF. [Consulta: 5 octubre 2007].
* ↑ «Paraná State 2007». RSSSF. [Consulta: 5 octubre 2007].
* ↑ «Estat de Paranà State League - List of Champions». RSSSF, 13-04-2014. [Consulta: 1r juliol 2014].

## Enllaços externs

* (portuguès) Atlético Clube Paranavaí Arxivat 2008-01-20 a Wayback Machine.
* (portuguès) Atlético Clube Paranavaí a Arquivo de Clubes Arxivat 2007-09-13 a Wayback Machine.
# Atlético Petróleos Luanda

L'Atlético Petróleos Luanda, sovint anomenat Petro Atlético Luanda, o símplement Petro Atlético, és un club de futbol futbol de la ciutat de Luanda, Angola.
Va ser fundat l'any 1980 i guanyà el seu primer títol nacional el 1982. Juga els seus partits a l'Estádio da Cidadela, amb capacitat per a 35.000 espectadors. Els seus colors són el groc, blau i vermell, per això el seu sobrenom dels tricolors.
El club disposa també de seccions de basquetbol i d'hoquei sobre patins.

## Palmarès

* Lliga angolesa de futbol:
** 1982, 1984, 1986, 1987, 1988, 1989, 1990, 1993, 1994, 1995, 1997, 2000, 2001, 2008, 2009, 2022, 2022/23, 2023/24
* Copa angolesa de futbol:
** 1987, 1992, 1993, 1994, 1997, 1998, 2000, 2002, 2012, 2013, 2017, 2021, 2022, 2023, 2024
* Supercopa angolesa de futbol:
** 1987, 1988, 1993, 1994, 2002, 2013

## Jugadors destacats

* Luís Delgado
* Flávio Amado
* Manucho
* Gilberto

## Referències

* ↑ «Colors del club». rsssf.com. [Consulta: 16 desembre 2017].
* ↑ «"Petro de Luanda" team has won the Angolan soccer first division championship». ANGOP.com, 10 Dec 2001. [Consulta: 14 Dec 2014].
* ↑ «Petro de Luanda win national championship». ANGOP.com, 26-10-2008. [Consulta: 5 Dec 2014].
* ↑ «1º de Agosto's victory causes title celebration for Petro in advance». ANGOP.com, 18-10-2009. [Consulta: 5 Dec 2014].
* ↑ «O Petro de Luanda sagrou-se vencedor da XIX edição da taça de Angola» (en portuguès). ANGOP.com, 11-11-2000. Arxivat de l'original el 7 de març 2016. [Consulta: 23 novembre 2014].
* ↑ «Luanda-based "Petro de Luanda" won the 2002 Angola Cup». ANGOP.com, 11-11-2002. Arxivat de l'original el 7 de març 2016. [Consulta: 23 novembre 2014].
* ↑ «Petro de Luanda beat Caála in final of league cup». ANGOP.com, 12-11-2012. Arxivat de l'original el 7 de març 2016. [Consulta: 23 novembre 2014].
* ↑ «Petro de Luanda conquer Angola League Cup in football». ANGOP.com, 12-11-2013. Arxivat de l'original el 7 de març 2016. [Consulta: 22 novembre 2014].
* ↑ «Soccer: Petro win 2017 edition of Angola Cup». ANGOP.com, 12-11-2017. Arxivat de l'original el 13 de novembre 2017. [Consulta: 13 novembre 2017].
* ↑ «Petro Atletico de Luanda has confirmed its fitness by conquering the country`s Super Cup». ANGOP.com, 20-02-2002. Arxivat de l'original el 4 de març 2016. [Consulta: 22 novembre 2014].
* ↑ «Petro de Luanda win Super Cup in football». ANGOP.com, 25-02-2013. Arxivat de l'original el 4 de març 2016. [Consulta: 22 novembre 2014].
# Atlético Clube de Bissorã

L'Atlético Clube de Bissorã és un club de Guinea Bissau de futbol de la ciutat de Bissorã.
El club va ser fundat l'1 de juliol de 1946 com a club filial de l'Atlético de Lisboa. Ascendí a primera divisió l'any 2002.

## Palmarès

* Lliga de Guinea Bissau de futbol:
** 2011

## Referències

* ↑ «Official website of Atlético Bissorã» (en portuguès). Website at Atlético CP. Arxivat de l'original el 2017-08-01. [Consulta: 8 gener 2018].
* ↑ Guinea Bissau: 2002: First Division, RSSSF, consulta 2018-01-08
* ↑ «Guinea Bissau - List of Champions». RSSSF. [Consulta: 16 agost 2019].
# Atletisme als Jocs Olímpics d'Estiu de 1904 - 110 metres tanques homes

La prova dels 110 metres tanques masculins va ser una de les proves disputades durant els Jocs Olímpics de Saint Louis de 1904. La prova es va disputar el 3 d'agost de 1904 i hi van prendre part 8 atletes de dues nacions diferents.

## Medallistes

| Or | Plata | Bronze |
| Frederick Schule | Thaddeus Shideler | Lesley Ashburner |

## Rècords

Aquests eren els rècords del món i olímpic (en segons) que hi havia abans de la celebració dels Jocs Olímpics de 1904.
| Rècord del Món | 15,0" (*) | Thaddeus Shideler | Saint Louis (USA) | 11 de juny de 1904 |
| Rècord Olímpic | 15,4" | Alvin Kraenzlein | París (FRA) | 14 de juliol de 1900 |
(*) no oficial, 120 iardes (= 109,73 m)

## Resultats
### Sèries

Els dos primers classificats de cada sèrie passava a la final. Es desconeix el temps de bona part dels participants.
Sèrie 1
| Posició | Atleta | Temps |
| 1 | Frederick Schule | 16,2" |
| 2 | Lesley Ashburner | desconegut |
| 3 | Ward McLanahan | desconegut |
| 4 | Corrie Gardner | desconegut |
Sèrie 2
| Posició | Atleta | Temps |
| 1 | Frank Castleman | 16,2" |
| 2 | Thaddeus Shideler | desconegut |
| 3-4 | Leslie McPherson | desconegut |
| 3-4 | desconegut | desconegut |
NOTA: Algunes fonts informen que l'australià McPherson no va competir.

### Final

| Posició | Atleta | Temps |
| | Frederick Schule | 16,0" |
| | Thaddeus Shideler | 16,3" |
| | Lesley Ashburner | 16,4" |
| 4 | Frank Castleman | desconegut |

## Referències

* Charles J.P. Lucas. The Olimpic Games 1904. Consultable a LA84 Foundation Arxivat 2009-03-04 a Wayback Machine. (anglès)
* J.E. Sullivan. Spalding's Athletic Almanac for 1905. Consultable a LA84 Foundation Arxivat 2011-08-29 a Wayback Machine. (anglès)
* Wudarski, Pawel. «Wyniki Igrzysk Olimpijskich», 1999. Arxivat de l'original el 2015-07-14. [Consulta: 13 desembre]. (polonès)
# Avatxa

«Avatxa» té aquests significats:
* La badia d'Avatxa, a la península de Kamtxatka (Rússia)
* El riu Avatxa, que desguassa a la badia.
* El volcà Avatxa (o Avàtxinski), que dona nom a la badia.
# Avcılar

Avcılar és un districte d'Istanbul, Turquia, situat en la part europea de la ciutat, a la vora del Mar de Màrmara.

## Història

La via de la costa de Màrmara passa per l'entrant que es troba al districte, i va ser un lloc important en èpoques de guerra. Per aquesta raó, quan les forces otomanes van preparar la conquesta de Constantinoble, van decidir poblar la zona de Küçükçekmece amb turcs.
La via des d'Istanbul a Europa va guanyar importància a partir de llavors. Abans de l'intercanvi de població produït entre Turquia i Grècia en fundar-se la República, hi havia 50 famílies gregues a la ciutat, i les seves propietats es van convertir en dipòsit de l'Exèrcit. Actualment no queden restes històriques. L'església es va convertir en el seu moment en una mesquita i en 1977 va ser destruïda per construir-ne una nova. Les fonts i altres ruïnes han desaparegut. Queden algunes restes d'arquitectura otomana, inclòs un pavelló de cacera que va pertànyer al sultà (el nom Avcılar significa "caçadors" en turc), i algunes granges tradicionals.

## Avcılar en l'actualitat

Fins a la segona meitat del segle xx, Avcılar era un poble costaner amb grans extensions de camp obert. Tanmateix, des dels anys 1980, ha crescut de manera rellevant, a causa de l'arribada de gent de tot arreu de Turquia. S'han aixecat nombrosos edificis residencials, sense tenir en compte cap mínim criteri estètic.
També s'ha produït un important desenvolupament industrial al voltant del port i de la carretera que condueix fins a Firuzköy.
Fa anys, la costa d'Avcılar era un lloc de retir per als habitants d'Istanbul; tanmateix, el port d'Ambarli ha contribuït a contaminar la costa i l'autopista cap a Europa té més trànsit que mai.
Els pisos del centre d'Avcılar més propers al mar són cars, donat que la qualitat de vida és millor. El centre d'Avcılar compte amb nombrosos restaurants, un o dos cinemes, una vida nocturna molt activa (amb música tradicional turca) i un centre comercial molt freqüentat, amb carrers per als vianants plens de locals de menjar ràpid nord-americà i estrets carrerons amb petites botigues i cafeteries.

## Universitat d'Istanbul

La Universitat d'Istanbul compta amb un campus a Avcılar, on es troben les facultats d'enginyeria. La presència del campus ha ajudat l'economia del districte.

## Sismes

Una falla sísmica recorre la costa de la Mármara, i Avcılar es troba en un terreny sorrenc sobre aquesta falla. Aquest fet, i que els edificis són alts i construïts amb materials barats, va ser determinant durant el terratrèmol que es va produir a la zona en 1999. Els edificis fets malbé van ser reconstruïts, encara que es tem que un possible terratrèmol proper a Istanbul podria causar força estralls al districte.

## Mahalleler

Ambarlı · Cihangir · Denizköşkler · Firuzköy · Gümüşpala · Merkez · Mustafakemalpaşa · Tahtakale · Üniversite · Yeşilkent
# Backlund (cràter)

Backlund és un cràter d'impacte lunar desgastat que es troba a la cara oculta de la Lluna, més enllà de l'extremitat oriental. Es troba sobre la vora meridional de la plana emmurallada del cràter Pasteur i a l'oest del cràter Hilbert. Més cap a l'oest-sud-oest es troba Sklodowska.
* Localització de Backlund (meitat superior esquerra)
* Cràters satèl·lit
* Fotografia de la missió LRO
Els extrems nord i sud de Backlund estan més desgastats i erosionats que els trams intermedis. El sòl interior és relativament pla, amb l'acompanyament habitual de petits cràters d'impacte que marquen la superfície.

## Cràters satèl·lit

Per convenció aquests elements són identificats en els mapes lunars posant la lletra en el costat del punt central del cràter que està més proper a Backlund.
| Backlund | Coordenades | Diàmetre |
| E | 15° 30′ S, 105° 18′ E﻿ / ﻿15.5°S,105.3°E﻿ / -15.5; 105.3﻿ (Backlund E) | 15 km |
| L | 18° 12′ S, 103° 30′ E﻿ / ﻿18.2°S,103.5°E﻿ / -18.2; 103.5﻿ (Backlund L) | 56 km |
| N | 17° 48′ S, 102° 48′ E﻿ / ﻿17.8°S,102.8°E﻿ / -17.8; 102.8﻿ (Backlund N) | 18 km |
| P | 18° 54′ S, 102° 00′ E﻿ / ﻿18.9°S,102.0°E﻿ / -18.9; 102.0﻿ (Backlund P) | 27 km |
| R | 16° 48′ S, 101° 30′ E﻿ / ﻿16.8°S,101.5°E﻿ / -16.8; 101.5﻿ (Backlund R) | 23 km |
| S | 16° 48′ S, 100° 36′ E﻿ / ﻿16.8°S,100.6°E﻿ / -16.8; 100.6﻿ (Backlund S) | 21 km |

## Referències

* (WGPSN), IAU Working Group for Planetary System Nomenclature. «Gazetteer of Planetary Nomenclature. 1:1 Million-Scale Maps of the Moon» (en anglès). UAI / USGS, 13-02-2013. [Consulta: 6 abril 2016].
* Andersson, L. E.; Whitaker, E. A.,. NASA Catalogue of Lunar Nomenclature (en anglès). NASA RP-1097, 1982.
* Blue, Jennifer. «Gazetteer of Planetary Nomenclature» (en anglès). USGS, 25-07-2007. [Consulta: 2 gener 2012].
* Bussey, B.; Spudis, P.. The Clementine Atlas of the Moon (en anglès). Nueva York: Cambridge University Press, 2004. ISBN 0-521-81528-2.
* Cocks, Elijah E.; Cocks, Josiah C.. Who's Who on the Moon: A Biographical Dictionary of Lunar Nomenclature (en anglès). Tudor Publishers, 1995. ISBN 0-936389-27-3.
* McDowell, Jonathan. «Lunar Nomenclature» (en anglès). Jonathan's Space Report, 15-07-2007. [Consulta: 2 gener 2012].
* Menzel, D. H.; Minnaert, M.; Levin, B.; Dollfus, A.; Bell, B. «Report on Lunar Nomenclature by The Working Group of Commission 17 of the IAU» (en anglès). Space Science Reviews, 12, 1971, pàg. 136.
* Moore, Patrick. On the Moon (en anglès). Sterling Publishing Co, 2001. ISBN 0-304-35469-4.
* Price, Fred W. The Moon Observer's Handbook (en anglès). Cambridge University Press, 1988. ISBN 0521335000.
* Rükl, Antonín. Atlas of the Moon (en anglès). Kalmbach Books, 1990. ISBN 0-913135-17-8.
* Webb, Rev. T. W.. Celestial Objects for Common Telescopes, 6ª edición revisada (en anglès). Dover, 1962. ISBN 0-486-20917-2.
* Whitaker, Ewen A. Mapping and Naming the Moon (en anglès). Cambridge University Press, 2003. 978-0-521-54414-6.
* Wlasuk, Peter T. Observing the Moon (en anglès). Springer, 2000. ISBN 1-85233-193-3.

## Vegeu també

* Llista de cràters lunars
* Selenografia
# Bacliff

Bacliff és una concentració de població designada pel cens dels Estats Units a l'estat de Texas. Segons el cens del 2000 tenia 6.962 habitants.

## Demografia

Segons el cens del 2000, Bacliff tenia 6.962 habitants, 2.523 habitatges, i 1.753 famílies. La densitat de població era de 1.066,7 habitants per km².
Dels 2.523 habitatges en un 36,3% hi vivien nens de menys de 18 anys, en un 51,3% hi vivien parelles casades, en un 12% dones solteres, i en un 30,5% no eren unitats familiars. En el 23,3% dels habitatges hi vivien persones soles el 6,7% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,76 i el nombre mitjà de persones que vivien en cada família era de 3,24.
Per edats la població es repartia de la següent manera: un 29% tenia menys de 18 anys, un 9,1% entre 18 i 24, un 33% entre 25 i 44, un 20,7% de 45 a 60 i un 8,2% 65 anys o més.
L'edat mediana era de 33 anys. Per cada 100 dones de 18 o més anys hi havia 108,6 homes.
La renda mediana per habitatge era de 32.188 $ i la renda mediana per família de 35.182 $. Els homes tenien una renda mediana de 30.783 $ mentre que les dones 25.172 $. La renda per capita de la població era de 14.884 $. Aproximadament el 16,2% de les famílies i el 21,7% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Bacliff». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 12 agost 2010].
* ↑ «Geographic Comparison Table- Bacliff». American Fact Finder. Oficina del Cens dels Estats Units, 12-01-2010. Arxivat de l'original el 2011-06-06. [Consulta: 12 agost 2010].
# Avellanet

«Avellanet» té aquests significats:
* Avellanet (Montferrer i Castellbò), nucli de població del municipi de Montferrer i Castellbò (Alt Urgell)
* Avellanet (Els Masos), nucli de població del municipi dels Masos (Conflent)